
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADSKO VIJEĆE



KLASA:  602-01/25-01/12 
URBROJ: 2140-5-01-26-7
Pregrada, 11. ožujka 2026. godine

Na temelju članka 141. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 5/12, 126/12, 94/1, 152/14, 68/18, 98/19, 64/20, 151/22 i 156/23), članka 2., 48. i 49. Zakona o predškolskom odgoju i obrazovanju („Narodne novine“, broj 10/97, 170/07, 94/13, 98/19, 57/22, 101/23) i članka 32. Statuta Grada Pregrade („Službeni glasnik Krapinsko - zagorske županije“, broj 06/13 i 17/13, 7/18, 16/18 - pročišćeni tekst, 5/20, 8/21, 38/22, 40/23), Gradsko vijeće Grada Pregrade na svojoj 5. sjednici održanoj 11. ožujka 2026. godine donosi

I. IZMJENE I DOPUNE PROGRAMA JAVNIH POTREBA U PREDŠKOLSKOM ODGOJU I OBRAZOVANJU, ŠKOLSTVU I VISOKOM ŠKOLSTVU GRADA PREGRADE ZA 2026. GODINU

Članak 1.

[bookmark: _Hlk113006267]Utvrđuju se I. Izmjene i dopune Programa javnih potreba u predškolskom odgoju i obrazovanju, školstvu i visokom školstvu Grada Pregrade za 2026. godinu („Službeni glasnik Krapinsko – zagorske županije“ broj 65/25) (u daljnjem tekstu: „Program“).

Članak 2.

U točci II. Programa mijenja se podtočka 2.1. i sada glasi: 

2.1. REDOVNA DJELATNOST I PROGRAMI DJEČJEG VRTIĆA

Opis: Predškolski odgoj sastavni je dio odgojno obrazovnog sustava u Republici Hrvatskoj, a ciljevi i zadaće su dugoročno i sadržajno usmjereni na unapređivanje cjelovitog razvoja djeteta prema njegovim potrebama i potrebama njegove obitelji. Predškolski odgoj obuhvaća program odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima sukladno Zakonu o predškolskom odgoju i obrazovanju („Narodne novine“ broj 10/97, 170/07, 94/13, 98/19, 57/22 i 101/23). Predškolski odgoj organizira se i provodi za djecu od godine dana do polaska u osnovnu školu, a ostvaruje se u skladu s razvojnim osobinama i potrebama djece, te socijalnim, kulturnim, vjerskim i drugim potrebama djeteta. Grad Pregrada je osnivač Dječjeg vrtića “Naša radost” te je sukladno odredbama Zakona o predškolskom odgoju i obrazovanju dužan osigurati sredstva za rad dječjeg vrtića. Sredstva za zadovoljavanje javnih potreba u djelatnosti predškolskog odgoja i obrazovanja u Proračunu Grada Pregrade osiguravaju se sukladno odredbama važećeg Zakona o predškolskom odgoju i obrazovanju, Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja („Službeni glasnik Krapinsko - zagorske županije“ broj 33/14) Županijske skupštine Krapinsko - zagorske županije te Odluke o mjerilima za financiranje predškolskog odgoja iz Proračuna Grada Pregrade („Službeni glasnik Krapinsko – zagorske županije“, broj 33/24, 51A/24) Gradskog vijeća Grada Pregrade.

Dječji vrtić je javna ustanova koja djelatnost predškolskog odgoja obavlja kao javnu službu. Dječji vrtić „Naša radost“ Pregrada u okviru djelatnosti predškolskog odgoja i obrazovanja provodi: 10 - satni primarni prijepodnevni program koji traje od 5,30 do 15:30 / 16,00 sati i poslijepodnevni primarni 10 - satni program  koji traje od 10:00  do 20,00 sati, a koriste ga djeca s područja Pregrade. Rad je organiziran u 10 redovnih odgojnih skupina u prijepodnevnom programu, jednoj mješovitoj odgojnoj skupini u poslijepodnevnom programu (djeca iz redovnih skupina koja vrtić pohađaju u smjenama) i jedne skupine kraćeg programa predškole. U redovne skupine integrirana su djeca s teškoćama u razvoju. Broj upisane djece u redovni program je promjenjiv (ovisno o broju upisane djece sa teškoćama u razvoju), od 190 - 199 djece te u kraćem programu predškole do 24 djece. 

Dječji vrtić svoju djelatnost obavlja u sjedištu dječjeg vrtića u Pregradi, Ulica Stjepana Škreblina 1, u područnom objektu na adresi, Pregrada, Ulica Ljudevita Gaja 32, te u područnom objektu na adresi Pregrada, Vrhi Pregradski 23/1.

Sredstva potrebna za programe u području predškolskog odgoja osiguravaju se: 
· u proračunu Grada Pregrade,
· učešćem roditelja u ekonomskoj cijeni programa koji se ostvaruje u dječjem vrtiću,
· sufinanciranjem Ministarstva znanosti i obrazovanja,
· sufinanciranjem drugih jedinica lokalne samouprave, za djecu koja polaze dječji vrtić kojem je osnivač Grad Pregrada, a imaju prebivalište na njihovom području.
Procjena rezultata: Doprinos ostvarivanju programa predškolskog odgoja i obrazovanja, prema zahtjevima roditelja.

 Ciljevi i pokazatelji uspješnosti kojima će se mjeriti ostvarenje ciljeva: Organiziranje i ostvarivanje djelatnosti predškolskog odgoja i obrazovanja za djecu s područja grada Pregrade. Pokazatelj uspješnosti je realizacija programa rada Dječjeg vrtića.

Potrebna sredstva i izvor financiranja: 

	OPIS
	Plan 2026.

	REDOVNA DJELATNOST I PROGRAMI DJEČJEG VRTIĆA, UKUPNO
	1.786.770,00

	
Izvor financiranja


	Opći prihodi i primici Grada
	1.335.860,00

	
	Vlastiti prihodi
	500,00

	
	Prihodi za posebne namjene
	442.000,00

	
	Pomoći iz državnog proračuna
	8.410,00



                                                                   Članak 3.
U točci III. Programa mijenja se podtočka 3.1. i sada glasi:
3.1. SUFINANCIRANJE IZGRADNJE ŠKOLSKE SPORTSKE DVORANE OSNOVNE ŠKOLE JANKA LESKOVARA

Opis: Grad Pregrada sufinancirati će izgradnju školske sportske dvorane Osnovne škole Janka Leskovara, u iznosu od 301.592,25 EUR, odnosno 50% iznosa radova na izgradnji sportske školske dvorane koji neće biti sufinancirani iz Poziva na dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“, operativnog programa NPOO. Postojeća zgrada škole nema uvjete za nastavu u jednoj smjeni, pa je sukladno tome planirana rekonstrukcija i dogradnja škole prema propisanim normativima. Odluku o sufinanciranju izgradnje školske sportske dvorane Osnovne škole Janka Leskovara donijelo je Gradsko vijeće Grada Pregrade (KLASA: 602-01/24-01/16, URBROJ: 2140-5-01-25-03) na svojoj 24. sjednici održanoj dana 03. veljače 2025. godine.

Procjena rezultata: osiguranje prostornih i infrastrukturnih uvjeta za razvoj osnovnog školstva na području grada Pregrade.

Ciljevi i pokazatelji uspješnosti kojima će se mjeriti ostvarenje ciljeva: Cilj je izgradnja nove školske sportske dvorane Osnovne škole Janka Leskovara.

Izvor financiranja: Namjenski primici od zaduživanja.

Potrebna sredstva: 150.000,00 EUR.

Članak 4.
Ove I. Izmjene i dopune Programa objavit će se u „Službenom glasniku Krapinsko – zagorske županije“, a primjenjuju se tijekom 2026. proračunske godine.


PREDSJEDNICA GRADSKOG VIJEĆA
Davorka Filipčić

